Разходка по асфалта до яз. Белмекен
Тема: Разходка по асфалта до яз. Белмекен
03-08-08, 20:53 #1
В петък се чухме с Ники и решихме да си направим една road legal разходка до язовир Белмекен. В събота (вчера), времето беше повече от подходящо затова. Решихме и тръгнахме.
Времето беше страхотно горе. Когато се качихме при стената на Белмекен, имахме късмета да ни посрещне един от работещите на смяна там - Сашо, голям пич, който ни разведе и ни показа и разказа доста интересни неща. Благодарим ти, Сашо!
За споделеното оттук насетне, предварително се извинявам на инженерите-офроудъри тука пред които ще звуча вероятно като дилетант, третокласник...
Прилагам малко снимки от видяното.
Mitsubishi L200 с 31" BFG AT на Ники, засега без други подобрения ни закара и върна комфортно.
Горе, в далечината на хълма се вижда водонапорната кула, съоръжение към язовира.
След малко бяхме под нея.
Това е авариен тунел под кулата.
По пътя към водонапорната кула и язовир Белмекен минахме покрай ПАВЕЦ "Белмекен". Ето едно интересно съоръжение оттам, за което Сашо не пропусна да ни разкаже. Представлява "чаша" и работи на принципа на скачените съдове:
По пътя нагоре се разкриваха невероятни гледки.
Nature finds its way... Тези упорити дръвчета изглеждат като израстнали от камъка...
Още съвсем малко път (от кулата и тунела) и излязохме на язовирната стена. Горе настина е страхотно.
Снимах сградата, където се помещават дежурните на стената, впечатлен от думите на Сашо, че през зимата влизат и излизат директно от втория етаж...
В един момент се заговорихме и за придвижване в тежки и трудни атмосферни условия, където обаче ние не можахме да го впечатлиме с приказки за лебедки, лифт, гуми и т.н., а точно обратното. Това е 'камьончето' на базата, момчетата горе разполагат и с две 'пистарки' за зимата...
"Пистарки", щото погледнете скоростомера...
Сашо продължаваше с разказа си за съоръженията. Каскадата е строена на няколко етапа, налалото е 70-те години, последния етап е "малко след Демокрацията". Почувствахме се горди българи, поне аз, то неговите думи. Подобна каскада има само на още едно място в Европа, някъде във Френската част на Алпите. Цялата система тук предоставя 1.5 гига вата електроенергия, като всичката вода в язовира се събира без нито една река наоколо. Прилагам малко интересни картинки за тези от вас, за които тематиката е близка а и за останалите, от интерес.
Отхласваме се от разказа и леко гладни продължаваме нататък, за да видим по-малкия язовир Чаира и да търсим место да хапнем. По пътя спираме за още няколко приказни гледки към язовир Белмекен.
Стигаме до язовир Чаира, който определено не впечатлява с гледки като при Белмекен, но просто искаме да огледаме на място фактите от разказа за каскадата.
Последно редактиран от Ясен ; 20-03-10 в 08:08 Причина: асвалт
03-08-08, 21:54 #2
До: Разходка по асвалта до яз. Белмекен
...В петък се чухме с Ники и решихме да си направим една road legal разходка до язовир Белмекен...
Абе разходката, макар и прекрасна, не беше абсолютно road legal, щото документите на колата открих да се стаяват кротичко на бюрото в офиса, ама на другия ден
Благодаря на Яро за прекрасната идея за Белмекен и прекрасния фоторепортаж .
Може би е интересно да се допълни, че енергията генерирана е огромна за ВЕЦ (по присъща е на атомните електроцентрали) и се генерира само то 4 турбини, една Toshiba и три нейни копия, произведени в Плевен. Запознати твърдят, че българските са с по- високо КПД и издържливост от японския оригинал . Енергията е абсолютно чиста и екологична, и е резултат на природната даденост и малко инженерен гений (няма да броим огромните соц инвестиции).
ПП Самонареклата се "глупава навигаторка" благодари на Яро, че не си е забравил и той фотоапарата. Зададен бе и въпросът "Ааааа, къде са котешките снимкии?!!"
Последно редактиран от huko ; 03-08-08 в 22:01
03-08-08, 22:00 #3
Колеги,а казаха ли Ви че през пролетта при пълноводие ,през тунела се прехвърля вода в яз.Бели Искър за водоснабдяване на София.Това е уникално съоръжение и ви благодаря за прекрасните снимки.
03-08-08, 22:16 #4
Да и това го споменаха.
Съоръжението е наистина уникално и като се замисля каква например е държавната стратегия за стопанисване и управление на подобни обекти?... Но, не бих искал темата с тази хубава природа да се мести в "Политика, финанси и т.н."...
Ники, снимките на котките не ги качих тука, поради... тематично несъответствие...
04-08-08, 06:29 #5
Много добра разходка сте направили Тези части на България са ми леко непознати, а има доста за гледане. Трябва да се разходя и аз някой ден
05-08-08, 21:04 #6
Мнение на vladoniki
A-must-see е мястото, горещо го препоръчвам на всички
20-03-10, 06:02 #7
nikolai_nikolov_871030
темата е малко старичка но ако някой се сети да я погледне може и да ми отговри има ли места за ноувки около язовира бунгала хотели хижи без значение ? много имам мерак да отида това лято пък и ако някой знае кава рибка има ще е още по добре
20-03-10, 07:14 #8
Има огромна станция на НСА (не на самия язовир де), която е в много прилично състояние.
Ето малко за четене:
http://www.journey.bg/hotels/htext.p...=458&htext=335
http://www.google.bg/#hl=bg&source=h...a4c1015bb1c938
20-03-10, 07:17 #9
Мнение на nikolai_nikolov_871030
Примерно хотелската част на спортен комплекс "Белмекен". Поне преди 4 години условията бяха прилични.
Наблизо е и хижа "Белмекен".
20-03-10, 07:23 #10
И да не забравите дебели дрешки, че сутрин е около нулата!
20-03-10, 09:28 #11
До: Разходка по асфалта до яз. Белмекен
Това е наистина едно много интересно съоражение..Дядоми е работил в каскадата Монтиор и от него бая неща знам и мога да ви ги споделя .Относно разходката ще ви препоръчам един маршрут.От Белмекен тръгвате по канала и карате само по канала ще минете покраи много интересни дерета "Дженем Дере"(малко на диалект)от там на Нехтеница,от нея можете да отидете на Рибно езеро,Вододаина зона на Град Якоруда(кадет живуркам аз )от рибното можете да отидете на Мъртвото езеро и ако сте почитатели може на язовир Грънчар да отидете.И да се качите с колите на билото горе от там да се слезе на Бели Искър.Относно пътя след нехтеница има малка пречка от около година иначе по канала спокоино може да се отиде и до РиЛска Река.Но зарди срутването на тази земна маса на пътя.От срутването до Сухото Езеро е пешком можете също от нехтеница да отидете и на Изкопната база на Каскадата кадето е била.Пътят от Спортното Градче на белмекен до Нехтеница не е лош.Но ако тръгнете към Рибното е Лош,Към Грънчар има само 3 лоши места (само там включвам бавните на Нивата ) .По този преход можете да видите и потоците които са хванати за белмекен.Канала е дълък 14км.Почва от Рилска река и завършва стената на Белмекен.Както някои от колегите спомена ,че когато има много вода тя отива в Бели искър,Така е тунела на "Ропалица"хваща и Грънчерска Река и има един тунел към Бели Искър и Главния си към Белмекен.Те май тези неща ще са ви ги казали там де но....Още една интересна историика: Когато се върви към Белмекен от Павец-а нагоре нали до пътя по едно време излиза едно като Под Станция,Там излизат кабелите от Турбините-Отвесно на горе.И там има едни много високи Стилбове за прекарване на жиците и когато са били готови.Оправата са давали на всеки които измаже по 1 от тези стълбове а те са бая височки,По 100 лв :Д но повечето са се Отказали още щом са се качили :Д .Още една любопитна информация Кадето е централата се е строила от 3 екипа.1 от горе 2 средата 3 под тях и в един момент са се съединили и ако сте влизали там сигорно сте видяли колко е висоочка :Д.А има и друго кадето почва централата има едно като бетонна построика(говора за ПаВеЦ-Белмекен)и Тази построика е захваната в скалата с 100 метрови въжета да не стане нещо направо в стената са ги продупчвали.В каскадата е имало 2 праги напълно обурудвани с Сруг,Настолна бормашина,Шмергел,Флашки,ключове и др.Та едната Прага е при нас..
Мога да ви кажа че върши много добра работа сруга може да се прави и да шлаифа Глави на ДВГ.Каскадата е строена 16години.И водата като тече от белмекен към Павец Чаира,Павец Белмекен има един изравнителен Язовир там се трупа водата която е минала през турбините и Ноштно време централите се обръщат на помпи и я изпомпват пак в Язовира(белмекен) Но тогава Черпят Ток от Аец-Кузлудуи.Има и още много за разказване по тази тема Каскада Белмекен...
« Боянско езеро -> Боянски водопад -> Боянската черква | Обиколка на България - 2009 »
Белмекен, кратко разузнаване
От asenv във форум Разходки
Последно мнение: 26-08-10, 21:55
От Белмекен до хижа Грънчар - trak
Последно мнение: 09-08-09, 20:48
Разходка ВЕЛИНГРАД-БЕЛМЕКЕН на 9.12.2007
От Евгени turboto във форум "ХАРД" разходки
Последно мнение: 15-12-07, 14:32
Преход Белмекен-х. Трещеник
От Savov във форум Разходки
Последно мнение: 19-02-07, 21:29
Трябва ми маршрут Велинград-Белмекен
От Десислав във форум Пътешествия и разходки. Пътеписи
Последно мнение: 15-09-06, 07:50